Tokollo ye e na le dihlogo tše ithutwago tšeo di tlago go ahlaahlwa ka October 23 go fihla ka November 26, 2017.
Ka letšatši le lengwe, Jehofa o ile a iponagatša go Moshe ka go mmotša leina la gagwe le dika tša gagwe. Seka sa mathomo seo Modimo a mmoditšego sona ke lešoko la gagwe. Seka se ke’ng, gona ke ka baka la’ng o swanetše go nyaka go ba le sona?
Beibele e sa dutše e le puku yeo e rekwago kudu le ge e le kgale e le gona, go sa šetšwe go fetoga ga maleme, mathata a dipolitiki le go ganetšwa go fetolelwa ga yona.
Batho ba bantši ba dirile diphetogo tše dikgolo kudu maphelong ka gobane ba ithuta lentšu la Modimo. Re ka dira’ng gore Lentšu la Modimo le re hole kudu maphelong a rena? Didirišwa tša go ithuta Beibele
Tirelo ya Rena ya Mmušo
Bokgobapuku bja Inthaneteng
Ditaba tša Mabapi le Dihlatse tša Jehofa
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
Dihlatse tša Jehofa
Dilo tše di Lego Gona
Dikgatišo tše di Lego Gona
SANTA e tšwa kae? E tšwa methopong e mentši. Eupša mothopo o mongwe woo o hlaloswago sehlogong se o ka go makatša. Ke hlapi yeo e phuphurago di-coral gore di fetoge santa, e lego hlapi yeo e bitšwago parrot!
Hlapi ya parrot e dula meetseng a fapafapanego ao a ruthetšego go dikologa lefase. Ka morago ga go metša di-coral tšeo e di phuphurilego, e iphepa ka tše dinyenyane tša tšona, ke moka ya ntšha mantle e le santa. E dira se ka meno a yona ao a swanago le molomo wa nonyana le ao a tiilego a mohlagare. Mehuta e mengwe ya dihlapi tše e ka phela nywaga e 20, ntle le gore meno a tšona a senyege.
Dikarolong tše dingwe, ge hlapi ya parrot e dutše e eja di-coral tšeo di hwilego, e tšweletša santa e oketšegilego go feta selo lege e le sefe sa tlhago seo se tšweletšago santa. Banyakišiši ba bangwe ba akanyetša gore hlapi ya parrot e tšweletša dikhilograma tše makgolo tša santa ka ngwaga.
Modiro wo wa letšatši ka moka o nyaka gore hlapi ye e khutše bošego, eupša hlapi ya parrot e dira selo seo se sa tlwaelegago. Bošego go kotsi kudu ka ge go na le manaba a yona a mantši. Ka tlwaelo hlapi ya parrot e robala e ikutile ka fase ga leriba, eupša ga se ka mehla lefelo le bjalo le e šireletšago go dišaka tšeo di swerwego ke tlala.
Mokgwa o mongwe woo dihlapi tše dingwe tša parrot di itšhireletšago ka wona bošego, ke ka go itatetša. Di ntšha seela seo se di šireletšago seo se dirago gore di bonagale eka di ka gare ga palune. Borathutamahlale ba diphedi tša ka lewatleng ba dumela gore seela se seo se nkgago se di šireletša dipheding tšeo di di hlaselago.
Hlapi ya parrot ke e nngwe ya dihlapi tše di kgahlišago tšeo o ka di bonago ka meetseng. Gantši tše ditona le tše ditshadi di na le mebalabala, yeo e fetogago ge di dutše di gola. Eupša se se kgahlišago ke gore dihlapi tša parrot ga di tšhabe batho ge di le mafelong ao go sa rewego dihlapi kudu. Ka gona se se dira gore di bonwe gabonolo.
Selo seo banyakišiši ba mmalwa ba di-coral reef ba ka se tsogego ba se lebeletše ke go bogela le go theetša ge hlapi ya parrot e eja di-coral. Le gona bobotse bja hlapi ya parrot bo bonagala ge e dutše e sesa, e hlwekiša tikologo ya yona e le gore diphedi tše dingwe tša ka meetseng gotee le batho ba e thabele.
Hlapi ya parrot (yeo borathutamahlale ba rego ke Scaridae) e wela legorong la mehuta ya diphedi tše 80 tše di fapafapanego tšeo di hwetšwago moo go nago le di-coral reef mafelong ao a ruthetšego. E theilwe leina ka ba ka la meno a yona ao a swanago le molomo wa nonyana ya parrot. Hlapi ya parrot ke ya botelele bja disenthimithara tše 50 go ya go tše 100.
June 2015 _ Šetša Boemo bja Gago bja tša Maphelo—Dilo tše Hlano Tšeo o ka di Dirago Lehono
PHAFOGA! June 2015 _ Šetša Boemo bja Gago bja tša Maphelo—Dilo tše Hlano Tšeo o ka di Dirago Lehono
Ntšha Moneelo wa go Thekga Modiro wa Rena wa Lefase ka Bophara